李登 (明朝書法家)

李登，字士龙，一字如真。南直隶上元（今南京）人。明朝文人。

生平
三歲而孤。嘉靖乙丑拔贡，隆庆初以选贡充太学生，授新野知县。万历四年丙子（1576年）任崇仁县教谕，其书法独步當时，善真、行、草及钟鼎、小篆。其行书学《圣教序》，于结构不失，小篆学《峄山碑》，而于钟鼎文尤妙。《金陵诗征》卷二十三《李登小传》载：“登，字士龙，一字如真，上元人。嘉靖乙丑拔贡，官新野知县，改崇仁教谕，晚号利仁老生。……登三岁孤，书法独步一时，小篆学峰山碑，钟鼎文尤妙。”学者称如真先生。《上元县志·儒林》

事跡
陳芹、李登皆南京人，先後擔任崇仁教諭，皆有政績《湧幢小品·卷十一》：執正存厚 陳芹，應天府上元縣人，為崇仁教諭，其令峻刑並征，眾大嘩。有二生員素有私憾，遂揭於諸司，誣以倡率鼓眾，聽者不察，牒下節提。芹執不發，奏曰：「今奉朝命，不能禁民無越誌，而謂倡自二生，此理勢必無。台持三尺法，概以加之，若拉朽耳。芹司教事，而坐視誣陷，是不得其職，則當去也。若二生自以別情取戾，則憲約自有三等簿在，豈肯輕縱。」當道是之，二生得免，其一官教授，一恩例冠帶，皆善士也。此弘治間事。先朝重儒官，所用得人，故敢與令抗，當道亦雅信重，今則唯唯，曰可殺便殺之矣。又有一教諭曰李登，與芹同縣，亦得崇仁。有肆侮貧士者，眾為白於令，令有所私，不懲，遂積疑移怒於登，揭於上官。時令亦被它揭，屬直指使者密委它官訪令事，正登之親故也，因為詳解，得不罪。人以問登，登曰：「吾自分已矣，令方熱中仕版，吾安忍重傷其意？」人咸多之。。

 注釋 

参考文献
《金陵琐事》
《江宁志》
《续说郛》

Category:明朝新野縣知縣
Category:明朝崇仁縣教諭
Category:明朝書法家
Category:上元人
Category:李姓